Rubriek: Pa's moet saampraat | Netwerk24
Rubriek: Pa's moet saampraat
Die rol van 'n pa kan nie onderskat word nie, maar ons gemeenskap sukkel steeds met mans wat nie hul kant bring nie. Almal kan egter nie oor dieselfde kam geskeer word nie. Dis ook baie belangrik dat mans deel word van die gesprek en nie altyd as die kwaaddoeners uitgebeeld word nie.
Ek en 'n paar van my brasse is eintlik besig met mooi projekte wat gemik is op die manne om ons. Die een is Paneel van Pa's ('n TV-geselsprogram), en Onse Vaders ('n documentary). Dis 'n tipe van doccie wat brutal truths van pa-wees vasvang deur diep gesprekke. Exchanges van eerlikheid. Niks toegedraai in cotton nie, en ook nie wonde oopruk nie. Net manne wat met mekaar gesels en hulle eerlik uitdruk oor vaderskap. Die pyne . . . Die plesier . . .
Ek en my vriende Rumacques en Robin (aka Hemelbesem, Oxijin en Die Hooflig) was op 'n trippie Namibië toe en ons het onsself herhaaldelik deel gevind van sulke gesprekke. Soos die convos loop, kan 'n mens half nie glo dat hierdie tipe gesprekke nie in die publiek en voor die ander geslag plaasvind nie. Die bitterheid oor 'n pa wat nie daar was in tye van nood nie. Die bitterheid van 'n pa wat daar wóú wees, maar nie kon nie. Die beskuldiging van cowardice en die cowardice wat aanvaar is, maar nie vir dieselfde redes nie.